Five Graves to Cairo (títol en anglés, Cinco tumbas ta lo Caire, enguerada en Aragón con o títol en castellano de Cinco tumbas al Cairo) ye una cinta de cine estausunidense de l'anyo 1943 de cine belico d'espionache dirichida por Billy Wilder seguntes un guión adaptau por Charles Brackett y lo mesmo Billy Wilder basada en l'obra teatral Szinmü négy felvon de Lajos Bíró, que ya s'heba adaptau en Hotel Imperial (1927, Mauritz Stiller). Five Graves to Cairo ye producida por Buddy G. DeSylva y Charles Brackett ta la productora Paramount Pictures, lo suyo director de fotografía ye John F. Seitz, con una Banda Sonora Orichinal de Miklós Rózsa, y entre l'elenco d'a cinta amanixen actors como Anne Baxter, Akim Tamiroff, Franchot Tone, Erich von Stroheim, Peter van Eyck u Fortunio Bonanova, entre d'atros.

Argumento
Mientres la campanya d'Africa d'o Norte en a Segunda Guerra Mundial en 1942 John Bramble, un soldau de l'Exercito britanico que ha sobreviviu con o suyo tanque en una batalla contra lo Deutsches Afrika Korps opta por fuyir a traviés d'o desierto d'o Sahara prebando de plegar en la carretera ta marchar enta l'este, enta las linias britanicas en Echipto. En plegar en la carretera troba un hotel bombardeyau, l'Empress of Britain, a on nomás que se bi troban lo suyo propietario y una treballadora francesa y que son asperando que i plegue en l'hotel lo Generalfeldmarschall Erwin Rommel, comandant en cabo alemán, ta instalar-ie lo suyo cuartel cheneral. John Bramble decide amagar-se en l'hotel en adoptando la personalidat de Paul Davos, lo recepcionista de l'hotel, qui morió en o bombardeyo.

Elenco

Premios
La cinta recibió tres nominacions a los Premios Oscar: Millor Dirección Artistica en Blanco y Negro, Millor Fotografía en Blanco y Negro y Millor Montache.

Se veiga tamién
Cine en 1943.
Cintas de 1943.
Five Graves to Cairo